《次韵孙元京见过言诗》
元代·方回

骚坛争长各称兵，未卜谁欤霸业成。
欲疗左肩治谷废，合除白俗扫元轻。
屡更落落心犹壮，常恐空空气骤盈。
据险作难终未是，赖公指示轨图平。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。